Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: továbbá a költségvetési szervek belső ellenőrzéséről szóló 193/2003. (XI. 26.) Korm. rendelet
Paragraph Index: 5089

a) Az Európa jövője referatúra: – Figyelemmel kíséri és elemzi az európai integráció fejlődésével összefüggő kérdéseket, különös tekintettel Európa jövőjének problémakörére, továbbá az alkotmányozási folyamatra. Vizsgálja az uniós intézményeknek és a tagállamoknak az európai építkezéssel kapcsolatos álláspontját. – Koordinálja kormányzati szinten és a Minisztériumon belül az Európapolitikával összefüggő fenti feladatokat, biztosítja a magyar álláspont kialakítását és közreműködik annak képviseletében. – A főosztály feladat- és hatáskörében közreműködik az Európai Unió intézményeinek fejlődésével kapcsolatos magyar álláspont kialakításában. – A politikai igazgató által meghatározott területeken közreműködik az Európai Unió mellett működő Állandó Képviselet irányításában; indítja és fogadja az állandó képviselet futárpostáját. – A főosztály feladat- és hatáskörében előkészíti a magas szintű találkozók és látogatások tárgyalási tematikáit és háttéranyagait. – Közreműködik az európai uniós tagsággal összefüggő aktuális kül- és Európapolitikai kérdésekről, valamint az azokból eredő hazai feladatokról szóló jelentést összeállításában. – Ellátja a Magyarország képviseletével kapcsolatos feladatokat az EU Műholdközpontjában és a Biztonságpolitikai Tanulmányok Intézetében. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes